**While She Sleeps** on englantilainen metalcoreyhtye Sheffieldistä. Vuonna 2006 perustettu ryhmä koostuu laulaja Lawrence "Loz" Taylorista, kitaristipari Sean Longista ja Mat Welshistä, basisti Aaran McKenziestä ja rumpali Adam Savagesta. He ovat julkaisseet kaksi EP:tä: *And This Is Just the Start* (2006) ja *The North Stands For Nothing* (*2*010) ja neljä studioalbumia: *This Is The Six* (2012), *Brainwashed* (2015), *You Are We* (2017) ja *So What?* (2019). He saivat parhaan brittiläisen tulokkaan palkinnon Kerrang! Awards -palkintogaalassa vuonna 2012.

Historia
--------

### Perustaminen ja *The North Stands for Nothing* (2006–2011)

While She Sleeps perustettiin Renishawssa, Sheffieldin lähellä Englannissa vuonna 2006. Perustajajäseniä olivat laulaja Jordan Widdowson, kitaristit Mat Welsh ja Sean Long, basisti Aaran McKenzie ja rumpali Adam Savage. Ryhmä oli soittanut yhdessä monissa yhtyeissä ennen While She Sleepsiä, ja heidän kuvataan olevan "parhaita kavereita koulusta lähtien". Muutaman live-esityksen jälkeen vuonna 2009 suurin osa yhtyeen jäsenistä päätti keskittyä bändiin täysiaikaisesti. Laulaja Jordan Widdowson joutui kuitenkin jättämään yhtyeen työvelvoitteiden vuoksi. Uuden laulajan, Lawrence Taylorin, mukaantulon jälkeen yhtye alkoi työstämään debyyttijulkaisuaan kotistudiossa. Vuoden 2009 lopusta vuoteen 2010 yhtye keikkaili ahkerasti Isossa-Britanniassa ja myös Manner-Euroopassa. Yleisön kiinnostuksen ollessa kasvussa bändi sai valmiiksi EP:n "The North Stands For Nothing", joka julkaistiin 26. heinäkuuta 2010. Yhtye piti levynjulkistuskonsertin yökerho The Plugissa kotikaupungissaan 24. kesäkuuta, ja julkistusta seurasi laajamittainen keikkailu vuoden 2010 läpi. He esiintyivät myös Sonisphere-festivaaleilla samana vuonna. Lokakuussa yhtye allekirjoitti sopimuksen Good Fight Musicin kanssa albumin levitystä varten Yhdysvalloissa.

EP:n julkaisemisen ja laajamittaisen keikkailun jälkeen yhtyeen kannatus kasvoi ja median sekä levy-yhtiöiden kiinnostus nousi. 15. helmikuuta 2011 yhtye nauhoitti livesessio-esityksen Maida Vale Studiolla BBC Radio 1:lle. He alkoivat myös työstää uutta materiaalia keikkailun välissä: single "Be(lie)ve" julkaistiin Good Fight Musicin kautta 14. maaliskuuta 2011. Neljänneksi päiväksi toukokuuta While She Sleeps kutsuttiin lämmittelemään Bring Me The Horizonia Sheffieldin O2 Academy-areenalle.  Kesällä he esiintyivät useilla festivaaleilla Euroopassa ja lämmittelivät Bring Me The Horizonia kahdessa esityksessä Irlannissa elokuun lopulla. While She Sleeps kutsuttiin kiertueelle Bring Me The Horizonin kanssa Yhdysvaltoihin elokuussa, mutta While She Sleeps joutui peruuttamaan esityksensä; syyksi kerrottiin maahantulo-ongelmat. Lokakuussa yhtye lähti ensimmäiselle kiertueelleen pääesiintyjänä kohteenaan Iso-Britannia ja Eurooppa ja lämmittelijöinään Bury Tomorrow sekä Feed The Rhino. 

### *This Is the Six* (2012–2014)

1. marraskuuta 2011 While She Sleeps alkoi työskentelemään debyyttialbuminsa parissa tuottaja Carl Brownin kanssa. Yhtye aloitti levyn työstämisen Chapel Studiosilla Lincolnshiressä, ja myöhemmin se muutti Treehouse Studiosille Chesterfieldiin nauhoittamaan loput albumista. Nauhoitusten päätyttyä yhtye kiersi Isossa-Britanniassa helmikuussa 2012 osana Kerrang! Tour -kiertuetta yhdessä New Found Gloryn, The Blackoutin ja letliven kanssa. 27. maaliskuuta ilmoitettiin, että While She Sleeps julkaisisi debyyttialbuminsa Search and Destroy -levy-yhtiön kautta. Neljäntenä päivänä huhtikuuta *Kerrang!*-lehti kertoi uuden *This Is The Six* –albumin julkaisun tapahtuvan kuudentena päivänä elokuuta 2012, vaikkakin julkaisupäivä myöhemmin muutettiin elokuun 13:een. Albumin nimikkokappale "This Is The Six" julkaistiin ensimmäisenä singlenä 13. toukokuuta. While She Sleeps kiinnitettiin useiden festivaalien ja esitysten ohjelmistoon Isossa-Britanniassa ja Euroopassa. He esiintyivät muun muassa Download-festivaaleilla. Euroopan kiertueen jälkeen yhtye oli Australiassa lämmittelijänä House vs Hurricanelle heinäkuun lopusta elokuun alkuun. 7. kesäkuuta 2012 While She Sleeps voitti parhaan brittiläisen tulokkaan palkinnon Kerrang! Awardseissa.

Suositun esikoisalbuminsa julkaisun jälkeen While She Sleeps lähti lokakuussa yhdeksän päivän kiertueelle. Sen lämmittelijöinä olivat Polar, Crossfaith ja Bleed From Within. Yhtye lähti Euroopan-kiertueelle syksyllä: he olivat Architectsin lämmittelijänä yhdessä Heightsin kanssa. Sitten yhtye lämmitteli Asking Alexandriaa sen Euroopan-kiertueella yhtyeiden Motionless In Whiten ja Betraying The Martyrsin kanssa. Bändi soitti myös Soundwave-festivaalilla Australiassa vuonna 2013. Yhtye lämmitteli Parkway Drivea Amerikan- ja Kanadan-kiertueella keväällä 2013, minkä jälkeen yhtye lähti lyhyelle pyrähdykselle pääesiintyjänä Isoon-Britanniaan. 4. tammikuuta 2013 While She Sleeps vahvisti soittavansa Vans Warped Tour -kiertueella Yhdysvalloissa ja Kanadassa.

Bändi esiintymässä Kölnissä 2013
### Taylorin kurkkuleikkaus ja *Brainwashed* (2014–2016)

Warped Tourin aikana yhtye vahvisti toisen täysimittaisen albuminsa kirjoittamisen alkaneen. Vuoden 2013 loppupuolella laulaja Taylorilla oli kurkkuongelmia, mikä johti keikkojen peruuttamisen vuoteen 2014 asti, jotta hän pystyisi menemään kurkkuleikkaukseen ja ehtisi toipua siitä.

While She Sleeps julkisti toisen täysimittaisen studioalbuminsa 23. maaliskuuta 2015. Julkistamiskiertueelle yhtye lähti Cancer Batsin kanssa huhtikuussa 2015. He soittivat myös vuoden 2015 Warped Tourilla.

### *You Are We* (2016–2018)

Vuoden 2016 alussa yhtye kertoi aloittaneensa kolmannen studioalbuminsa työstämisen. 29. heinäkuuta he ilmoittivat, että albumin nauhoittaminen oli aloitettu yhtyeen juuri valmistuneessa studiossa. 12. syyskuuta alkoivat albumin ennakkotilaukset sekä PledgeMusic-kampanja. Samana päivänä bändin ja levy-yhtiön tiet erosivat.

Ensimmäinen single "Hurricane" julkaistiin 20. marraskuuta, ja samalla kerrottiin albumin nimen olevan "You Are We" ja sen julkaisupäivän olevan 21. huhtikuuta 2017. Samana päivänä he ilmoittivat allekirjoittaneensa sopimuksen australialaisen UNFD-levy-yhtiön kanssa. 23. helmikuuta 2017 julkaistiin kappale "Silence Speaks", jolla oli mukana Bring Me The Horizon -yhtyeen laulaja Oliver Sykes. Huhtikuussa 2017 yhtye lähti kuukauden pituiselle kiertueelle Isoon-Britanniaan ja Irlantiin.

Yhtyeen laulaja Lawrence "Loz" Taylor vuonna 2017.
### *So What?* (2018–

Kesällä 2018 yhtye ilmoitti aloittavansa neljännen studioalbumin työstämisen. He julkaisivat myös samoihin aikoihin You Are We- albumin special-version, johon sisältyi julkaisemattomien kappaleiden lisäksi vanhoja demoja ja albumin kappaleita live-versiona.

28. lokakuuta julkaistiin albumin ensimmäinen single "Anti-Social" jota markkinoitiin kaksi päivää aikaisemmin yhtyeen sosiaalisissa medioissa valkoiseen kaasunaamariin ja myrkkypukuun pukeutuneella hahmolla. Hahmo piti kädessään muistitikkua joka sisälti yhtyeen uutta musiikkia ja niitä pystyi kuka tahansa hakemaan merkityiltä alueilta ympäri Englantia. Singlen yhteydessä selvisi myös albumin nimeksi So What? ja sen julkaisupäivämääräksi 1. maaliskuuta 2019.

Yhtye halusi ottaa aikaisempaa enemmän kontrollia albumin julkaisemiseen joten he valitsivat levy-yhtiöikseen itse perustamansa Sleeps Brothersin ja lisäavukseen Spinefarm Recordsin.

Albumin toinen single "Haunt Me" julkaistiin 21. joulukuuta ja sen musiikkivideon ohjaajana toimi yhtyeen basisti Aaran McKenzie. Kolme viikkoa singlen julkaisun jälkeen julkistettiin Architectsin Holy Hell- kiertue Pohjois-Amerikkaan, jossa While She Sleeps ja Thy Art Is Murder olivat lämmittelijöinä.

Albumin kolmas single "The Guilty Party" julkaistiin 11. helmikuuta 2019 ja neljäs single "Elephant" 24. helmikuuta. Lisäksi yhtye julkaisi samoihin aikoihin Euroopan kiertueen LANDMVRKS-, Stray from the Path- ja Trash Boat yhtyeiden kanssa.

Jäsenet
-------

#### Nykyiset

* Aaran McKenzie – bassokitara, taustalaulu (2006–
* Adam Savage – rummut, perkussiot (2006–
* Lawrence "Loz" Taylor – laulu, murina (2009–
* Mat Welsh – rytmikitara, taustalaulu, piano, ohjelmointi (2006–
* Sean Long – soolokitara, taustalaulu, laulu (2006–

#### Entiset

* Jordan Widdowson – laulu (2006–2009)

#### Aikajana

Diskografia
-----------

#### Albumit

* This is the Six (2012)
* Brainwashed (2015)
* You Are We (2017)
* So What? (2019)
* Sleeps Society (2021)
* Self Hell (2024)

#### Ep:t

* And This Is Just the Start (2006)
* Split (2009)
* The North Stands for Nothing (2010)

#### Singlet

* Crows (2011)
* Be(lie)ve (2011)
* This Is the Six (2012)
* Dead Behind the Eyes (2012)
* Seven Hills (2012)
* Our Courage, Our Cancer (2012)
* Death Toll (2013)
* New World Torture (2014)
* Four Walls (2014)
* Our Legacy (2015)
* Brainwashed (2015)
* Civil Isolation (2016)
* Hurricane (2016)
* You Are We (2017)
* Silence Speaks (2017)
* Feel (2017)
* Empire Of Silence (2017)
* Steal the Sun (2017)
* Anti-Social (2018)
* Haunt Me (2018)
* The Guilty Party (2019)
* Elephant (2019)
* I’ve Seen It All (2019)
* Fakers Plague (2019)
* Sleeps Society (2020)
* You Are All You Need (2021)

Lähteet
-------

1. ↑  While She Sleeps - discography, line-up, biography, interviews, photos *www.spirit-of-metal.com*. Viitattu 22.3.2019.
2. ↑  While She Sleeps - Discography *Album of The Year*. Viitattu 22.3.2019. (englanniksi)
3. ↑  While She Sleeps *Discogs*. Viitattu 22.3.2019. (englanniksi)
4. ↑  Stereoboard.com: Stereoboard Speak To While She Sleeps About New Album 'This Is The Six' & Breaking Their Mould! *stereoboard.com*.  17.5.2012. Viitattu 22.3.2018. (englanniksi)
5. ↑  Interview: While She Sleeps - Hit The Floor Magazine *youtu.be*.  25.11.2010. Youtube. Viitattu 22.3.2018. (englanniksi)
6. ↑  Matt Wesson: LIVE: While She Sleeps Album Launch @ Plug, Sheffield, 21/04/2017 *Invicta Magazine*.  28.4.2017.  "...after the release of *The North Stands For Nothing* which was released 7 years ago in the same small room at Plug in Sheffield as *You are We*..." Viitattu 22.3.2018. (englanniksi)
7. ↑  Sonisphere 2010 - Lineup and Stages *Jamie Dale Photography*.  10.6.2010. Viitattu 22.3.2019. (englanniksi)
8. ↑  Sonisphere 2010 *songkick.com*.  1.8.2010. Viitattu 22.3.2018. (englanniksi)
9. ↑  While She Sleeps in session *bbc.co.uk*.  15.2.2011. Viitattu 26.3.2018. (englanniksi)
10. ↑  Be(lie)ve - Single by While She Sleeps  14.3.2011. iTunes. Viitattu 26.3.2018. (englanniksi)
11. ↑  Sean Reid: Parkway Drive and While She Sleeps added to BMTH Sheffield show  31.1.2011. Alter The Press!. Viitattu 26.3.2018. (englanniksi)
12. ↑  While She Sleeps Forced To Cancel US Tour  20.8.2011. Legends Arising. Viitattu 26.3.2018.
13. ↑  While She Sleeps HEADLINE TOUR October 2011!  30.9.2011. While She Sleeps. Viitattu 26.3.2018. (englanniksi)
14. ↑  "While She Sleeps studio diary Part 1", Rock Sound, 2011-11-11. Luettu 2012-06-03. Archived from the original on 2011-11-14.
15. ↑  "While She Sleeps studio diary Part 2", Rock Sound, 2011-12-06. Luettu 2012-06-03. Archived from the original on 2012-01-10.
16. ↑  "Brand New Sony Music/Raw Power Management Label ‘Search & Destroy’ Sign Don Broco & While She Sleeps", Hit The Floor Magazine, 2012-03-27. Luettu 2012-06-05.
17. ↑  Stickler, Jon. "Download Festival Reveals Stage Times", Stereoboard, 2012-06-01. Luettu 2012-06-05.
18. ↑  "While She Sleeps' Loz Taylor To Undergo Throat Surgery", 2 December 2013. Luettu 30 April 2014. Archived from the original on 17 joulukuu 2013.
19. ↑  Robin Baumann: WHILE SHE SLEEPS - ’You Are We (Special Edition)’ is out now! *Arising Empire*.  20.7.2018.  Arkistoitu 1.4.2019. Viitattu 1.4.2019. (englanniksi)
20. ↑  WHILE SHE SLEEPS - You are we SPECIAL EDITION *Nuclear Blast*. Viitattu 1.4.2019. (englanniksi)
21. ↑  While She Sleeps Announce You Are We Special Edition *Kerrang!*. Viitattu 1.4.2019.
22. ↑  WHILE SHE SLEEPS sanoo Instagramissa: "𝚃𝙷𝙸𝚂 𝚄𝚂𝙱 𝙲𝙾𝙽𝚃𝙰𝙸𝙽𝚂 𝙱𝚁𝙰𝙽𝙳 𝙽𝙴𝚆 𝚆𝙷𝙸𝙻𝙴 𝚂𝙷𝙴 𝚂𝙻𝙴𝙴𝙿𝚂 𝙼𝚄𝚂𝙸𝙲. 𝚃𝙾𝙼𝙾𝚁𝚁𝙾𝚆 𝚆𝙴 𝚆𝙸𝙻𝙻 𝚁𝙴𝙻𝙴𝙰𝚂𝙴 𝚃𝙸𝙼𝙴𝚂 & 𝙻𝙾𝙲𝙰𝚃𝙸𝙾𝙽𝚂 𝙾𝙵 𝚆𝙷𝙴𝚁𝙴 𝚃𝙾 𝙶𝙴𝚃 𝚈𝙾𝚄𝚁𝚂. 𝙰𝙵𝚃𝙴𝚁 𝚆𝙴 𝚂𝙷𝙰𝚁𝙴 𝚃𝙷𝙴𝚂𝙴…" *www.instagram.com*. Viitattu 1.4.2019.
23. ↑  While She Sleeps To Give Away New Music On Saturday *Kerrang!*. Viitattu 1.4.2019.
24. ↑  | WHILE SHE SLEEPS ANNOUNCE NEW ALBUM "SO WHAT?" + DROP NEW SINGLE "ANTI-SOCIAL" *www.spinefarmrecords.com*. Viitattu 1.4.2019.
25. ↑  While She Sleeps unleash new song and video for "Haunt Me" *Alternative Press*.  21.12.2018. Viitattu 1.4.2019. (englanniksi)
26. ↑  Architects announce 2019 North American tour dates *Alternative Press*.  14.1.2019. Viitattu 1.4.2019. (englanniksi)
27. ↑  Architects Announce ‘Holy Hell’ North American Tour *Soundfiction*.  14.1.2019. Viitattu 1.4.2019. (englanniksi)
28. ↑  While She Sleeps Drop New Song, ELEPHANT *Kerrang!*. Viitattu 1.4.2019.
29. ↑  While She Sleeps are teasing their upcoming record with massive new single 'Elephant' *Upset*.  Arkistoitu 1.4.2019. Viitattu 1.4.2019. (englanniksi)
30. ↑  brownypaul: While She Sleeps release new song ‘The Guilty Party’ *Wall Of Sound*.  30.1.2019. Viitattu 1.4.2019. (englanniksi)
31. ↑  Robin Baumann: LANDMVRKS announce to support WHILE SHE SLEEPS on their EU tour in February 2019! *Arising Empire*.  29.10.2018.  Arkistoitu 1.4.2019. Viitattu 1.4.2019. (englanniksi)
32. ↑  While She Sleeps, Stray From The Path, and Landmvrks announce European/UK tour *MetalNerd*.  31.10.2018. Viitattu 1.4.2019. (englanniksi)

Aiheesta muualla
----------------

* Kuvia tai muita tiedostoja aiheesta **While She Sleeps** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:While She Sleeps